text: Familien Malmberg fik uønskede gæster
  26 december 2011 kl. 13.53
  Politiet i vores del af landet melder om et stigende antal juleindbrud i forhold til sidste år, og et af ofrene var familien Malmberg i Vejle.
  Begge politikredse i TV SYD-sendeområdet melder om en stigning i antal indbrud i forhold til julen sidste år.
  Syd- og Sønderjyllands Politi vil ikke melde et præcist antal ud før efter julen, hvor alle er kommet hjem og har fået anmeldt indbruddet. 
  Men allerede nu kan vagtchefen dog konstatere, at det er flere end sidste år. Samme melding kommer fra Vagtchefen i Sydøstjyllands Politikreds,
  hvor der indtil kl.9.00 2. juledag var anmeldt 75 indbrud hen over julen.
  Fra begge politikredse er meldingen, at indbruddene er jævnt fordelt over hele landsdelen.
  